„УНИВЕРЗИТЕТ У БЕОГРАДУ“

**ФАКУЛТЕТ ВЕТЕРИНАРСКЕ МЕДИЦИНЕ**

Бр: 01-258/23

Датум: 22.09.2015. година

БЕОГРАД

На основу члана 44. Статута Факултета ветеринарске медицине Универзитета у Београду и Наставно научног већа бр. 01-48/4 - 135. седница одржаног дана 20.02.2013.године доносим

РЕШЕЊЕ

Школарина у школској 2015/2016. години за студенте на интегрисним основним и мастер академским студијама утврђује се у следећем износу:

1. Студенти који се у школској 2015/2016. години не уписују по бодовима и који слушају целу годину плаћају укупну школарину од **120.000,00 динара** за нове као и за предмете које ће пренети у наредну школску годину преко својих студентских налога у ФИС-у у статусу самофинансирајућег студента;

2. Студенти који се у школској 2015/2016. години не уписују по бодовима а слушају целу годину и немају пренете испите плаћају школарину од **90.000,00 динара** преко својих студентских налога у ФИС-у у статусу самофинансирајућег студента;

3. Студенти који у школској 2015/2016. години обнављају годину за све одслушане и неположене предмете плаћају укупно **30.000,00 динара** преко својих студентских налога у ФИС-у у статусу самофинансирајућег студента;

4. Студенти завршних година студија који у школској 2015/2016. години (уписани у обновљену пету или шесту годину) завршавају одбрану дипломског рада од 09.10. године до 30.10.2015. године плаћају школарину од **5000,00 динара** у целости преко својих студентских налога у ФИС-у;

5. Студенти завршних година студија који у школској 2015/2016. години (уписани у обновљену пету или шесту годину) не завршавају одбрану дипломског рада до 30.10.2015. године плаћају школарину од **10.000,00 динара** у целости преко својих студентских налога у ФИС-у у статусу самофинансирајућег студента;

6. Студенти завршних година студија (већ уписани у обновљену пету или шесту годину) који су дипломирали до 09.10.2015. године нису обавезни да се уписују у наредну школску годину нити да плаћају школарину;

7. Школарина за стране студенте у школској 2015/2016. години који је слушају целу износи **2500 евра** у динарској противвредности на дан уплате у статусу самофинансирајућег студента. Уплату могу извршити и преко својих студентских налога у ФИС-у али уплатницу студенти морају да доносу у студентску службу ;

8. Обнова година за стране студенте у школској 2015/2016. години износи **1250 евра** у динарској противвредности на дан уплате у статусу самофинансирајућег студента. Уплату могу извршити и преко својих студентских налога у ФИС-у али уплатницу студенти морају да доносу у студентску службу ;

9. Страни студенти у школској 2015/2016. години који први пут уписују обновљену пету или шесту годину плаћају школарину у износу од **625 евра** у динарској противвредности на дан уплате у статусу самофинансирајућег студента. Уплату могу извршити и преко својих студентских налога у ФИС-у али уплатницу студенти морају да доносу у студентску службу ;

10. Вредност бода за студенте у школској 2015/2016. години који први пут слушају нове предмете износи **1.500,00 динара**;

Сви поменути износи плаћају се у 4 рате, од којих прва износи 15.000,00 динара за слушање целе године, односно 7.500,00 за обнову године.

Законом о високом образовању утврђено је право факултета да самостално одређује висину школарине за своје студенте.

Уз Решење за школарину за школску 2015/16. годину достављена је и Одлука Наставно – научног већа бр.01-48/4 – 135. седница оржаног дана 20.02.2013. године.

**ДЕКАН**

Факултета ветеринарске медицине Проф. др Владо Теодоровић